
I  UVODNA RIJEČ


	Ova pedagoška godina ponovno je donijela veliki broj prijava djece na natječaj za upis. Najveći broj prijava odnosio se na djecu jasličke dobi, djecu mlađu od 3 godine života. Sva djeca koja su ispunjavala dobni kriterij i čiji su roditelji iskazali interes za upis u našu ustanovu primljena su zahvaljujući proširenju kapaciteta ustanove, odnosno dogradnjom tri paviljona. Tako smo na početku pedagoške godine imali 75 novih korisnika.  Nakon provedenih upisa na listi čekanja ostalo je troje djece koja ne ispunjavaju dobni kriterij, te četvero djece s područja drugih općina ili gradova.
	Dječji vrtić „Pušlek“ i ove godine djeluje na tri lokacije. U centralnom  objektu, na adresi Stubička cesta 17 c sada djeluje 8 odgojno – obrazovnih skupina,  na lokaciji Zagrebačka 15, ( „stari objekt“ ) djeluju 3 skupine. Područni objekt Laz Bistrički 120  ima jednu mješovitu skupinu djece od tri godine do polaska u školu. Skupina djeluje u novootvorenoj područnoj školi i potpuno je prilagođena djeci predškolske dobi. U područni objekt Zagrebačka  upisana su većinom djeca starije kronološke dobi (djeca od 4,5 do 7 godina).
	
U ovoj pedagoškoj godini bilježimo veći  broj novo zapošljavanja u našoj ustanovi zbog otvaranja tri nova paviljona, te uzrokovanih dugotrajnim bolovanjima ili porodiljnim dopustima. Tako je na neodređeno radno vrijeme zaposleno šest odgojitelja te jedna pomoćna kuharica i spremačica.

Psihologinja i tajnica sada rade na puno radno vrijeme, te smo u tom segmentu bili pokriveni tijekom cijele pedagoške godine za razliku od prethodne. Na ovaj način puno smo lakše i brže obavljali svakodnevne pedagoške i pravne poslove.

Ovu pedagošku godinu istaknuli bismo po mnogobrojnim posjetima djece u raznim prigodama, izletima, manifestacijama i sličnim događanjima u mjestu ali i šire. Imali smo 3 gostovanja kazališnih skupina. 

Uz sve situacije koje su nas pratile kroz pedagošku godinu, moramo istaknuti kako smo se svemu prilagodili, te uspješno priveli kraju još jednu pedagošku godinu.
















II  USTROJSTVO  RADA


	Organizacija rada Vrtića temelji se na stručnom pedagoškom, djelotvornom i odgovornom obavljanju poslova odgoja i obrazovanja djece, što uključuje ostvarivanje programa odgoja, naobrazbe, zdravstvene zaštite, prehrane i socijalne skrbi djece predškolske dobi utvrđenih Godišnjim planom i programom rada Vrtića. Cjelokupno nastojanje Vrtića, njegovih djelatnika i programa koje provodi usmjereno je na humanistički pristup procesa odgoja i obrazovanja; usklađivanje sa suvremenim potrebama obitelji u socijalnom, kulturnom i vjerskom smislu; sa razvojnim potrebama, mogućnostima i pravima djece; sa smjernicama u suvremenom pristupu ranom i predškolskom odgoju i važećim zakonskim propisima.

	Tijekom mjeseca travnja 2025. godine provedeni su upisi za sljedeću pedagošku godinu. Na natječaj su pristigla 107 zahtjeva za upis. Nakon provedenog natječaja i obrade podataka u ustanovu smo primili 75 djece. Na listi čekanja našlo sedmero djece koja nisu zadovoljavala dobni kriterij ili imaju prebivalište na području drugog grada ili općine. Svi ostali odustali su od upisa ove godine ili su nastavili pohađati vrtić uz sufinanciranje Općine Marija Bistrica u drugom gradu ili općini jer im to više odgovara zbog blizine ili nekih opravdanih razloga. 

	Početkom mjeseca rujna 2025. bilo je upisano 223 djece u primarni deseterosatni program po skupinama:

Raspored grupa i odgojitelja,  te broj djece na lokaciji Stubička cesta 17 c (novi  objekt) bio  je slijedeći:


	ODGOJNA SKUPINA:
	BROJ UPISANE DJECE:
	PROSJEČAN BROJ DOLAZEĆE DJECE:
	IME I PREZIME ODGOJITELJA:

	LJUBIČICE- mješovita jaslička  skupina
	15
	10
	Mira Bajs 
Marta Vrbanec

	ĐURĐICE – mješovita jaslička skupina
	15

	12
	Ivana Habazin
Valentina Gorički

	RUŽICE - mješovita jaslička skupina
	15
	11
	Mirjana Muhek Matea Švaljek

	POTOČNICE – mlađa odgojna skupina 
	18
	14
	Danijela Bajsić
Marija Slunjski

	IVANČICE – mlađa  odgojna skupina
	19
	15
	Lucija Cimić
Barbara Milički

	SUNCOKRETI – mlađa odgojna skupina
	16
	12
	Jelena Fišter
Mateja Kreber

	CIKLAME – srednja odgojna skupina
	19
	16
	Kristina Sremec
Martina Pihač

	ZVONČIĆI – srednja odgojna skupina
	18
	15
	Lucija Totović
Ela Markuš





Raspored grupa i odgojitelja,  te broj djece na lokaciji Zagrebačka 15 (stari objekt) bio  je slijedeći:

	[bookmark: _Hlk208308945]ODGOJNA SKUPINA:
	BROJ UPISANE DJECE:
	PROSJEČAN BROJ DOLAZEĆE DJECE:
	IME I PREZIME ODGOJITELJA

	TRATINČICE - srednja odgojna skupina
	20
	16
	Ana Milički
Ivona Andrec


	JAGLACI – starija odgojna skupina
	24
	19
	Josipa Šuštić
Nikolina Škrlec

	MASLAČCI – starija odgojna skupina
	24
	18
	Klara Kurešić
Martina Kruhak




Raspored grupe i odgojitelja u područnom objektu Laz Bistrički 120:

	ODGOJNA SKUPINA:
	BROJ UPISANE DJECE:
	PROSJEČAN BROJ DOLAZEĆE DJECE:
	IME I PREZIME ODGOJITELJA

	MAKOVI – mješovita odgojna skupina djece od tri godine do polaska u osnovnu školu
	20
	15
	Lidija Košec
Mirjana Muhek

	
	
	
	

	UKUPNO
	223
	173
	24 odgojitelja



	Uz 24 odgojitelja u rad su bila uključena i 3 pomoćnika u odgojno obrazovnom radu koji su uvelike bili od pomoći djeci s teškoćama. Obzirom da imamo više djece s teškoćama od asistenata, često smo dijeliti asistente na više djece ovisno o dolasku pojedine djece.

	Važno je istaći da broj zaprimljenih zahtjeva za upis djece iz godine u godinu sve više raste. Najveći broj zaprimljenih zahtjeva odnosi se na djecu jasličke i mlađe vrtićke dobi.  Ovakvo stanje vjerojatno je odraz zaposlenosti oba roditelja, te sve veća svijest mladih roditelja o potrebi za ranim uključivanjem djece u predškolske ustanove. Veliki utjecaj na broj zahtjeva odnosi se i na nemogućnost čuvanja unuka od strane djedova i baka kojima je produžen radni vijek.
	
Krajem pedagoške godine evidentan je veći broj ispisa djece zbog odlaska u osnovnu školu – 46 djece.



Organizaciju rada jaslica i vrtića, uspješno smo, procjenjujemo, prilagodili potrebama roditelja glede trajanja boravka djece u jaslicama i vrtiću.
	Dežurstva smo organizirali u sobama dnevnog boravka „Suncokreta“ i „Ružica“ (novi objekt), te u sobi „Tratinčica“ (stari objekt)  gdje dežurni odgajatelji prihvaćaju djecu ujutro od 6,00 ili 6,15 do 7,00 ili 7,30 h, a popodne od 16,00 do 16,30 h, te prema potrebi i duže. Skupina na Lazu ima dežurstvo od 6,15, dok potrebe za popodnevnim dežurstvom nema jer skoro sva djeca odlaze do 16,00 sati.
Već nekoliko godina uočen je trend sve kasnijeg dolaska djece u vrtić. Na jutarnje dežurstvo dolazi manji broj djece dok se popodnevni ostanak djece produljuje.
	Roditeljima koji rade popodnevnu smjenu, omogućeno je kasnije dovođenje djece u vrtić uz prethodnu najavu. Ovo je tijekom godine koristilo nekoliko roditelja kako bi provodili što više vremena sa vlastitom djecom, a da su ona istovremeno uključena u redoviti program.
	
	Roditelji su prema Odluci o mjerilima za financiranje djelatnosti predškolskog odgoja i naobrazbe sudjelovali sa 27,5 %  učešća u ukupnoj ekonomskoj cijeni jaslica i vrtića, te je ona jednaka za sve korisnike. Roditelji ostvaruju i dodatni popust na cijenu vrtića prema Županijskoj Odluci o mjerilima za osiguranje i zadovoljenje javnih potreba u djelatnosti predškolskog odgoja. Ostali dio do pune ekonomske cijene, a i mnogo više  sufinancira osnivač vrtića tj. Općina Marija Bistrica.

	Podaci o plaćanju usluga jaslica i vrtića:

	      KATEGORIJA
	             BROJ
	   SMANJENJE

	treće dijete u obitelji
	3
	                100%

	drugo dijete u obitelji ili samohrani roditelj
	46
	                 
                  20% 



Za realizaciju Godišnjeg plana i programa rada odgovorni su svi zaposlenici Vrtića te je uspjeh i napredovanje moguće ostvariti jedino uz dobru organizaciju  i konstantnu suradnju svih djelatnika, kako stručnih tako i tehničkih.

	U realizaciji svih zadaća postavljenih Planom i programom rada ustanove sudjelovalo je:

	Ravnatelj
	1

	Odgojitelji 
	24

	Stručni suradnik - psiholog
	1 

	Zdravstvena voditeljica
	1 (20 h tjedno)

	Voditelj računovodstva
	1

	Tajnica
	1

	Glavna kuharica
	1

	Kuharica
	1

	Pomoćna kuharica
	1

	Spremačica
	6

	Pomoćnik u odgojno obrazovnom radu
	3 ( 20 h tjedno)

	Domar
	1

	Porodilji dopust ili dopust trudne radnice*
	3

	UKUPNO
	42/45*



	
PROGRAM PREDŠKOLE

Broj djece koja nisu obuhvaćena ni jednim oblikom predškolskog odgoja, a ove su godine bila obavezna pohađati program predškole, ove je godine bio izuzetno mali. Na području Općine Marija Bistrica bilo ih je svega petero. Stoga smo djecu ovisno o mjestu stanovanja uključili u rad starijih (predškolskih skupina), te su oni dolazili tri puta tjedno u jutarnjem terminu i priključili se radu predškolskih skupina. 
Program se odvijao  u trajanju od  250 sati godišnje.

PROGRAM STRANOG JEZIKA

U ovoj pedagoškoj godini ponovno smo omogućili provođenje programa - igraonice na engleskom jeziku. 
Igraonicu se provodila putem Udruge „Naučimo puno“. Program su konkretno s djecom provodile odgojiteljice – djelatnice naše ustanove Ivona Andrec i Gabrijela Uvodić

RADNO VRIJEME ODGOJNO-OBRAZOVNIH DJELATNIKA

	Radno vrijeme u jaslicama i vrtiću strukturirali smo u okviru satnice neposrednog rada s djecom od 27,30 sati tjedno, te 10 sati pratećih poslova tjedno (2,5 sati dnevni odmor).
	U okviru satnice neposrednog rada s djecom nastojali smo pravilno rasporediti “preklapanja” u radu djelatnika po odgojnim skupinama i prema broju prisutne djece. 
U situacijama smanjenog broja prisutne djece (praznicima, odsutnosti zbog zdravstvenih razloga) smanjili smo broj sati istovremenog prisustvovanja odgojnih djelatnika u neposrednom radu. Tako postignutu razliku sati  koristili smo kao nadomjestak za zamjene kraćih bolovanja djelatnika, te na početku pedagoške godine kod prilagodbe nove djece.
	U vrijeme blagdana, te ljetnih mjeseci zbog smanjenog broja djece, te korištenja godišnjih odmora djelatnika organiziralo se spajanje grupa što nije stvaralo velike probleme djeci budući da se djeca međusobno poznaju. Tijekom boravka na zraku ili kod korištenja zajedničkog hola djeca upoznaju i druge odgojitelje. 
Djeca iz područnog objekta, Zagrebačka 15 i Laza  tijekom srpnja i kolovoza boravila su u prostoru centralnog vrtića.
	Unatrag nekoliko godina omogućeno je plaćanje prekovremenog rada odgojno obrazovnih djelatnika za sate koji su odrađeni u zamjenama za odsutne odgojitelje prilikom bolovanja i sličnih odsustva, te prilikom raznih manifestacija, izleta i sličnih događanja koja se provode izvan vrtića.
	
	Satnica djelatnika praćena je redovito i krajem pedagoške godine možemo ustvrditi  da odgojno obrazovni djelatnici nemaju veći manjak ni višak sati.	 


III  MATERIJALNI UVJETI RADA


	Sukladno planiranom u prethodnoj smo pedagoškoj godini radili prema zaključcima Upravnog vijeća, te prema mogućnostima i financijskim zaključcima Općinskog vijeća.
	Ekonomska cijena vrtića za jedno dijete iznosila je 470,00 eura mjesečno, a roditelj sufinancira 27,5 % ekonomske cijene, što iznosi 130,00 eura. Sve ostale troškove u radu vrtića sufinancirala je Općina Marija Bistrica.
	Potrošni materijal za redovnu djelatnost i neposredan rad s djecom osiguran je tijekom pedagoške godine te su odgojiteljima osigurani uvjeti rada i potreban materijal za predviđene aktivnosti koje se provode s obzirom na interese, želje i mogućnosti djece.
	
Ljetni mjeseci donose smanjeni priliv financijskih sredstava iz sljedećih razloga: 

· ispis djece koja na jesen kreću u školu 
· smanjena uplata roditelja zbog olakšica koje ostvaruju kada im dijete ne polazi vrtić
 
 

NABAVA I DOPUNA DIDAKTIKE I POTROŠNOG MATERIJALA

	I ove pedagoške godine nabava didaktičke opreme bila je optimalna. Obzirom da su  otvorene tri nove skupine, nabavljena je nova didaktička oprema, igračke i slikovnice za te skupine, dok su ostale skupine imale  dopunu sa slikovnicama, lego kockama i stolnim didaktičkim igračkama. 

Potrošni materijal nabavljan je kontinuirano i prema potrebi pojedine odgojno - obrazovne skupine, te likovne ili  dramske skupine za njihove potrebe. 
Igralište je sada opremljeno dostatnom količinom sprava, ali odgojiteljice tijekom ljetnih mjeseci iznose dodatne sadržaje i poticaje kako bi djeca bila zaokupljena i što više vremena provodila na zraku. Jedino nam na novom igralištu nedostaje prirodnog hlada pa ga nadoknađujemo suncobranima, nadstrešnicama i sjenilom iznad pješčanika. 

Klimatizacija i vanjska rasvjeta

Tijekom prošle godine ugrađena je klima i u prostor kuhinje/ prostorije za skladištenje namirnica, te ja na taj način i tehničkom osoblju omogućen lakši i ugodniji rad tijekom vrućih ljetnih mjeseci.

Vanjska rasvjeta ugrađena je i uz stražnji prostor vrtića, tj uz nova dva paviljona koja se protežu na zapadnoj strani ustanove.







IV  NJEGA  I  SKRB  ZA  TJELESNI  RAST  I     
       RAZVOJ  DJECE 
       
 Izvješće zdravstvenog voditelja

Pedagoška godina 2025./2026. realizirana je u skladu s planom i programom rada vrtića, razvojnim potrebama djece te aktualnim događanjima i okolnostima. Poseban naglasak stavljen je na očuvanje i unaprjeđenje zdravlja djece kroz provođenje pravilne prehrane i odgovarajuće njege, osiguravanje kvalitetne ravnoteže između igre, aktivnosti i dnevnog odmora te poticanje redovite tjelesne aktivnosti i svakodnevnog boravka na svježem zraku. 
S ciljem osiguravanja optimalnih uvjeta za pravilan rast i cjelovit razvoj djeteta, nastojali smo osigurati kvalitetno i učinkovito odvijanje svih procesa rada, odgovarajuću razinu zdravstvene zaštite te sustavno provoditi preventivne mjere u svim segmentima odgojno-obrazovnog rada, njege i skrbi o djeci u našoj ustanovi.

1. Prehrana

Prehrana djece planirana je i organizirana sukladno odredbama Zakona o predškolskom odgoju i obrazovanju (NN 10/97, 107/07, 94/13 i dr.) te Programu zdravstvene zaštite djece, higijene i pravilne prehrane djece u dječjim vrtićima (NN 121/2007). 

U našem vrtiću djeci je tijekom boravka osiguran propisan broj obroka koji zadovoljava preporučene energetske i nutritivne potrebe. Jelovnici su se izrađivali na tjednoj razini te su, prema potrebi, bili prilagođeni djeci s posebnim zdravstvenim i prehrambenim zahtjevima. Roditeljima su redovito bili dostupni na oglasnoj ploči vrtića i mrežnoj stranici ustanove.
Svakodnevno su se u vrtićkoj kuhinji pripremala četiri obroka: doručak, jutarnja užina, ručak i popodnevna užina, dok je pitka voda djeci bila dostupna tijekom cijelog dana. Jelovnici su uključivali domaće juhe i namaze, mlijeko i mliječne proizvode, domaće kolače, sezonsko voće i povrće, različite vrste mesa, priloge te ribu, čime se nastojalo osigurati uravnoteženu i raznoliku prehranu.
Prilikom proslave rođendana roditelji su mogli donijeti svježe ili suho voće, prirodne sokove, grickalice te rođendansku tortu s deklaracijom (najčešće „Ledo“). Posebna se pozornost posvećivala ne samo zadovoljavanju prehrambenih potreba djece, već i razvijanju kulture prehrane te stvaranju pozitivnog odnosa prema zdravim životnim navikama.
Tijekom svakodnevnih obroka djeca su poticana na samostalnost pri korištenju pribora za jelo, razvijanje fine motorike i koordinacije te usvajanje primjerenih navika ponašanja za stolom. Takav pristup pridonosio je stvaranju ugodnog ozračja tijekom obroka, smanjivao osjećaj prisile i poticao djecu na prihvaćanje novih namirnica.
U vrtiću je strogo zabranjen unos hrane i slastica bez odgovarajuće tvorničke deklaracije. Priprema i distribucija hrane provodile su se uz primjenu svih propisanih higijenskih i sigurnosnih standarda. Redovito su se pratile kritične kontrolne točke u procesu rukovanja hranom, od nabave namirnica do njihove konzumacije, te se uredno vodila sva propisana dokumentacija u skladu s HACCP sustavom.
Kontrolu zdravstvene ispravnosti namirnica, nutritivne vrijednosti obroka te bakteriološke analize radnih površina, pribora i opreme u kuhinji provodile su nadležne službe javnog zdravstva sukladno zakonskim propisima. Sanitarna inspekcija redovito je obavljala nadzore i uzorkovanja hrane te briseve prostora povezanih s pripremom i distribucijom obroka. Svi dobiveni nalazi bili su uredni i zadovoljavajući, što potvrđuje uspješnu provedbu svih mjera sigurnosti hrane i standarda propisanih HACCP programom.



1. Alergije na hranu
Pedagoške godine 2025. / 2026. vrtić je imao dvanaest polaznika sa dijagnosticiranim alergijama na prehrambene namirnice.  Alergije su se odnosile na gluten, mlijeko, mliječne proizvode, jagode, jaja, orašaste plodove, kikiriki, gluten. Sukladno tome i medicinskoj dokumentaciji svakodnevno se za njih u suradnji sa zdravstvenom voditeljicom i kuhinjom dogovarao zamjenski obrok. Zamjenski obroci također su bili dostupni na uvid roditeljima pored standardnog jelovnika. Tijekom pedagoške godine niti jedan polaznik nije imao alergijsku reakciju.

1. Higijensko sanitarne mjere

U toku trajanja pedagoške godine naglasak je bio stavljen na :
· Proces kvalitetnog i redovitog održavanja prostora boravka djece od strane spremačica (sobe dnevnog boravka, sanitarni čvorovi, dvorište i pješčanik )
· Kontinuirano organiziranje i provođenje mjera dezinfekcije, dezinsekcije i deratizacije
· Osiguravanje dovoljne količine sredstava za higijenu djece
· Uvid u provođenje i osiguravanje kvalitetnih mikroklimatskih uvjeta u prostoru vrtića, s naglaskom na sobe boravka djece (prozračnost boravka ljeti i zimi, temperatura prostorija, vlažnost zraka )
· Osiguravanje uvjeta za kvalitetan proces čišćenja
· Produljenje sanitarnih iskaznica čije je uredno provođenje osiguravalo poštivanje zakonske obveze, ali i potrebu da svi zaposlenici koji su u procesu rada s djecom budu zdravi
Svakodnevno i kontinuirano tokom cijele pedagoške godine pažnja se posvećivala dezinfekciji svih prostora dječjeg vrtića, a posebice u kupaonicama i kuhinji. Osim unutarnjeg vodila se briga i o vanjskom prostoru objekta : redovito košenje trave, obrezivanje suhih grana i raslinja, metenje, odvoz smeća, dezinfekcija pješčanika.
Analiza mikrobiološke čistoće uzoraka hrane, radnih površina posuđa i ruku djelatnika uzimala se redovito. Provedena je analiza hrane i mikrobiološka analiza predmeta u  10. mjesecu 2025. godine, rezultati su bili uredni. Uzeti su također uzorci vode (2 mjesec 2026.) koji su bili sukladni uvjetima propisanim pravilnikom. U 12.mjesecu 2025. provedena je mjera deratizacije ( miševi, žohari, kornjaši). Rezultati su uvijek odgovarali normativima te nije bilo potrebe za poduzimanjem korektivnih mjera.




1. Boravak na zraku

Tijekom pedagoške godine 2025./2026. kontinuirano se poticao svakodnevni boravak djece na otvorenom kao važan čimbenik očuvanja zdravlja te poticanja cjelokupnog rasta i razvoja djeteta. Boravak na svježem zraku pozitivno utječe na razvoj lokomotornog sustava, dišnih organa i krvožilnog sustava, pridonosi jačanju prirodne otpornosti organizma te potiče socijalizaciju, samostalnost i razvoj pozitivne slike o sebi.
Boravak na otvorenom bio je sastavni dio svakodnevnih aktivnosti tijekom sva četiri godišnja doba, a planirao se i provodio u skladu s vremenskim uvjetima, dobi djece i njihovim razvojnim potrebama. Djeca su rado sudjelovala u različitim aktivnostima na otvorenom prostoru, poput igre na vrtićkom igralištu i terasi, šetnji te istraživačkih i sportskih aktivnosti. Takve aktivnosti poticale su dječju radoznalost, kreativnost, razvoj motoričkih sposobnosti te stjecanje novih znanja i vještina u svim razvojnim područjima.
Uz svakodnevni boravak na zraku, redovito su se provodile i različite tjelesne aktivnosti i vježbe primjerene dobi djece, s ciljem razvoja motoričkih kompetencija i usvajanja zdravih životnih navika.
Radi osiguravanja sigurnog i ugodnog boravka na otvorenom, roditeljima su tijekom godine pružane pisane upute o primjerenom odijevanju djece i važnosti svakodnevnog boravka na zraku. Tijekom ljetnih mjeseci poseban naglasak stavljen je na zaštitu djece od visokih temperatura i štetnog UV zračenja. Boravak na otvorenom organizirao se u jutarnjim satima kada su temperature bile ugodnije, djeci je redovito bila dostupna pitka voda, a prije izlaska na otvoreni prostor nanosile su se zaštitne kreme sa zaštitnim faktorom (SPF) koje su osiguravali roditelji, čime se dodatno pridonosilo zaštiti dječje kože i očuvanju zdravlja tijekom ljetnih vrućina.






1. Zdravstveni odgoj

Pedagoške godine 2025. / 2026. obilježili smo važne dane iz kalendara zdravlja te sam ih zajedno s djecom jasličkih i vrtićkih skupina i njihovim odgojiteljicama provela kroz razne aktivnosti i predavanja u skladu s njihovom dobi. Početkom rujna provedena je edukacija odgajateljica iz skupine Đurđice o primjeni Epi pena. Sredinom rujna 2025. godine obilježili smo „Tjedan kretanja”, tim povodom održana je edukativna radionica kroz tjelesne aktivnosti u skupinama.  U listopadu 2025. godine obilježili smo „Svjetski dan srca” tom smo prigodom učili što je zdravo za naše srce te smo izradili plakat. U studenome smo obilježili „Svjetski dan dijabetesa“, djelatnicima zajedno sa patronažnom sestrom mjerena je glukoza u krvi te krvni tlak.  U veljači smo obilježili „Dan rijetkih bolesti”, gdje smo učili o različitostima te kako pomoći prijatelju. U ožujku smo obilježili dan oralne higijene, na tu temu smo napravili radionicu te smo posjetili stomatologinju iz DZ Marija Bistrica. Iza toga, obilježen je i „Tjedan zdravlja“ gdje smo svakodnevno provodili određene aktivnosti, istraživali kuhinju i zdrave namirnice. Povodom tjedna zdravlja organizirano je i predavanje za djelatnike DV na temu mentalnog zdravlja, koje je provela zdravstvena voditeljica i stručna suradnica – psihologica. Za odgajateljice iz skupine „Potočnice“ održana je edukacija o primjeni Buccolama, pismene upute dobile sve odgajateljice.
Za djelatnike vrtića ponovljene su upute i smjernice za redovito održavanje higijene prostora, radnih površina, igračaka i ostalih predmeta. U veljači u sklopu organizacije hrvatske komore medicinskih sestara provedena je edukacija za zdravstvene voditelje na temu suradnja s pedijatrima, procijepljenost djece, kronične bolesti, organizacija rada, koja je bila u Kaptol centru.


1. Antropometrijska mjerenja

Provodi se radi procjene prehrambenog statusa kod djece dva puta godišnje da bi ustanovili da li težina i visina odgovaraju dobi djeteta. Važno je pri tome obratiti pozornost prati li dijete svoju krivulju rasta te ukoliko se primijeti neko odstupanje od normalnog zabilježiti isto i obavijestiti roditelje / skrbnike.  U ovoj pedagoškoj godini antropometrijska mjerenja provela sam u studenom 2025. i u lipnju 2026.godine. Mjerenje je izvršeno u 12 odgojno obrazovnih skupina.
Tijekom provedbe antropometrijskih mjerenja djece u vrtićkim skupinama  prikupljeni su podaci o tjelesnoj visini i tjelesnoj masi djece. Na temelju tih podataka provedena je orijentacijska procjena uhranjenosti koristeći WHO kriterije za BMI-for-age (Z-score pristup), uz napomenu da se radi o procjeni bez detaljne spolno-dobne standardizacije.
Ispitano je 210 djece, prema dobivenim podacima, prosječna visina iznosi 108 cm, a prosječna težina 20kg.
Rezultati analize
Tumačenje rezultata
Većina djece nalazi se u području normalne uhranjenosti, što ukazuje na zadovoljavajući opći rast i razvoj djece u vrtićkim skupinama.
Manji udio djece nalazi se u kategoriji pothranjenosti, što upućuje na potrebu praćenja rasta i razvoja te eventualne dodatne procjene u suradnji s pedijatrom, osobito ako se trend ponavlja kroz više mjerenja.
Kod dijela djece uočena je povišena tjelesna masa, što može upućivati na povećan nutritivni unos ili smanjenu razinu tjelesne aktivnosti. Preporučuje se daljnje praćenje kroz redovite antropometrijske kontrole te poticanje zdravih prehrambenih i životnih navika u suradnji s roditeljima.
Zaključak i preporuke
Rezultati mjerenja ukazuju na potrebu kontinuiranog praćenja rasta i razvoja djece kroz redovite antropometrijske obrade. Posebna pažnja preporučuje se skupinama djece s odstupanjima u tjelesnoj masi, kako bi se pravovremeno moglo djelovati preventivno.

Također se preporučuje:
· poticanje svakodnevne tjelesne aktivnosti u vrtiću
· edukacija roditelja o uravnoteženoj prehrani
· redovito praćenje antropometrijskih pokazatelja kroz godinu

1. Evidencija ozljeda

Najčešće povrede su bile plitke ogrebotine i hemtomi koji u većini slučajeva nisu zahtijevali daljnju liječničku obradu. U vrtiću smo primarno sanirali ozljedu, oprali ranu, dezinficirali i po potrebi stavili zavoj ili drugi oblik zaštite. Uvijek smo nakon ozljede obavijestili roditelje o istoj i dalje se s njima konzultirali o slijedećem postupku ukoliko je to situacija zahtijevala. Ozljede se događaju tokom cijele pedagoške godine, ali većina njih, oko 70 % događa se na igralištu / dvorištu dječjeg vrtića. Ukoliko smo smatrali da je bilo potrebno zamijeniti opremu ili inventar zbog dotrajalosti ili drugih razloga za koje smo uvidjeli da bi moglo ugroziti sigurnost djece, isto smo učinili. U objektu je kroz cijelu pedagošku godinu osiguran set za pružanje prve pomoći. Prvu pomoć djetetu ima obvezu pružiti svaka odrasla osoba. Odgojitelji su bili dužni prilikom svake ozljede, a koja se dogodila u vrtiću evidentirati u knjigu za to namijenjenu kao i ispuniti izvješće o ozljedi. Redovito su to provodili.

1. Evidencija epidemioloških indikacija

Tijekom pedagoške godine zabilježeno je nekoliko stanja koja su zahtijevala dodatne mjere zbrinjavanja. Indikacije su bile razni osipi, povišene tjelesne temperature sa ili bez pratećih simptoma, enterobijaza,  konjuktivitisi i šarlah.  Enterobijaza je zabilježena u skupini Jaglaci i Zvončići u svim prostorima vrtića redovito i kontinuirano provodile su se mjere pojačane higijene prostora, posteljnog rublja i osobne higijene djece te se provodila edukacija tehničkog osoblja o načinu i samim postupcima čišćenja i dezinfekcije. Poduzete su bile sve mjere daljnje prevencije ukoliko je to situacija zahtijevala, roditelje su bili obavješteni na vrijeme i upućeni nadležnim liječnicima. Educirala sam djecu i odgojitelje o provedbi osobne higijene u vrtiću ali i upute za roditelje prigodnim letcima. Zabilježen je i jedan slučaj ušljivosti i jedan slučaj Varičela, sve preventivne mjere u skupini bile su poduzete te nije bilo širenja.

1. Evidencija pobola ( ispričnice ) – oboljenja tijekom godine

· A00 – B99 zarazne i parazitne bolesti
· J00 – J99 bolesti i dišnog sustava
· H00 – H95 bolesti oka i uha
· K00 – K93 bolesti probavnog sustava
· Ostale bolesti
Najčešća oboljenja bila su respiratorne prirode u obliku infekcija gornjih i donjih dišnih puteva – upale grla, bronhitisa. Nakon njih slijede  zarazne, bolesti uha i oka te parazitna bolest od kojih je bila prisutna enterobijaza. Bolesti dišnog sustava najviše su prevladavale tijekom zimskih mjeseci, sve potrebne zdravstvene mjere bile su poduzete.
 Pobol je praćen kroz godinu na osnovu donesenih liječničkih potvrda kroz pedagošku godinu. Roditelji su ispričnice donosili na vrijeme. Većina je bila liječničkih potvrda, a roditelji su jednom imali pravo ispričati dijete do tri dana izostanka. Tada se uvažavala njihova ispričnica. Naglasila bih kako je nedostatak to što je na liječničkim potvrdama rijetko bila ispisana Mkb dijagnoza bolesti od koje su djeca bolovala. Samim time i praćenje je bilo otežano.  

1. Procijepljenost djece 


Prilikom upisa djece u vrtić roditelji su dužni dostaviti kopiju cjepne iskaznice kao i potvrdu o obavljenom sistematskom pregledu djeteta. Cjepne iskaznice i liječničke potvrde ulažem u zdravstveni karton koji ima svako dijete koje je polaznik vrtića te se u njega tijekom godine ulaže i sva ostala medicinska dokumentacija ukoliko je netko od djece ima ( alergije, kronične bolesti, fizijatar, neuropedijatar, endokrinolog.. ). Sva djeca su redovito cijepljena, osim pojedinih iznimaka gdje je cijepljenje kasnilo zbog medicinske indikacije ili eventualnim zaboravom roditelja. Roditelji koji su zaboravili na termin cijepljenja upozoreni su te je dijete cijepljeno.




1. Suradnja s roditeljima

Tijekom ove pedagoške godine suradnja s roditeljima, iz perspektive zdravstvenog voditelja, bila je zadovoljavajuća. Kada je situacija zahtijevala individualni razgovor s roditeljem, isti je pravovremeno dogovoren i proveden. Roditelji su bili pravovremeno obavještavani o svim promjenama zdravstvenog stanja djeteta, poput povišene tjelesne temperature, osipa, proljeva, povraćanja i drugih simptoma bolesti. U većini slučajeva roditelji su po primitku obavijesti dolazili po dijete te ga odvodili na liječnički pregled, nakon čega su postupali u skladu s dobivenim uputama liječnika.
Povratne informacije o zdravstvenom stanju djeteta i daljnjem tijeku liječenja roditelji su najčešće prenosili odgojiteljicama skupine, čime je osigurana kontinuirana razmjena važnih informacija između obitelji i vrtića.





[bookmark: _Toc175749765]12. REALIZACIJA PLANA I PROGRAMA RADA ZDRAVSTVENE VODITELJICE

U godišnjem planu i programu rada sve zadaće i mjere ovog poglavlja koncipirane su u skladu s Programom zdravstvene zaštite djece, higijene i pravilne prehrane u vrtićima.
Zdravstvena zaštita djece, njega i pravilna prehrana, te zdrav stil življenja sastavni su dio cjelovitog razvoja djeteta. Zdravstvena voditeljica u dječjem vrtiću radi na osiguravanju i unapređenju zaštite zdravlja djece, unapređenju higijenskih uvjeta, te unapređenju prehrane.
Zadatke možemo svrstati u četiri kategorije :
1. Zdravstvena zaštita djece
1. Praćenje i unapređenje sanitarno – higijenskih uvjeta u dječjem vrtić
1. Praćenje i unapređenje prehrane djece
1. Priprema i realizacija zdravstvenog odgoja

1. Zdravstvena zaštita djece
Cilj : stvaranje uvjeta za pravilan rast i razvoj djeteta, prevencija oboljenja, podrška djetetu pri stvaranju i usvajanju navika zdravog načina življenja
Planirane zadaće zdravstvene voditeljice
· Prikupljanje liječničkih potvrda o obavljenom sistematskom zdravstvenom pregledu predškolskog djeteta pri upisu u vrtić
· Provjera procijepljenosti i evidencija
· Vođenje zdravstvenog kartona djeteta u dječjem vrtiću
· Prikupljanje liječničkih potvrda o obavljenom zdravstvenom pregledu djeteta nakon izostanka iz vrtića
· Praćenje epidemiološke situacije, po potrebi, provođenje protuepidemijskih mjera u slučaju zarazne bolesti
· Zdravstveno prosvjećivanje i zdravstveni odgoj djece
· Suradnja s izabranim doktorima medicine
· Nadzor nad adekvatnom prehranom djece, prevencija pretilosti
· Provođenje antropometrijskih mjerenja minimalno dva puta godišnje


Oblici realizacije
· Procjena i praćenje psihofizičkog razvoja pojedinog djeteta i djece u skupini
· Identifikacija djece s posebnim zdravstvenim potrebama ( kronične bolesti, alergije.. )
· Redovito praćenje djece s posebnim potrebama i djece s teškoćama u razvoju
· Praćenje i provođenje protuepidemijskih mjera u cilju prevencije
· preventivno djelovanje na suzbijanju bolesti i u situacijama epidemioloških indikacija i to:
praćenjem epidemiološke situacije te po potrebi, provođenjem protuepidemijskih mjera u slučaju zarazne bolesti, provjerom dokumentacije o cijepljenju djeteta i evidencijom procijepljenosti
· pravovremeno zadovoljavanje osnovnih bioloških potreba djece i to osiguravanjem optimalnog psihofizičkog razvoja djece poticanjem svakodnevnog boravka na zraku (kad vremenske prilike dopuštaju)
·  poticanje kulturno - higijenskih navika kod djece (pranje ruku, upotreba WC-a, upotreba, maramice, salvete, ponašanje za vrijeme obroka..) putem raznih odgojno-obrazovnih sadržaja ovisno o dobi
· praćenje tjelesnog rasta i razvoja djece u skupini, individualno i njihovih potreba te poduzimanje potrebnih mjera kroz antropometrijska mjerenja djece uz bogaćenje dječje spoznaje o navikama zdravog načina življenja – pravilna prehrana
· pružanje pomoći djeci u situacijama povreda i bolesti
Praćenje psihofizičkog razvoja i zdravstvenog stanja djeteta
	Sadržaj rada
	Razdoblje provođenja
	Izvršitelj

	Inicijalni razgovori
	Prilikom upisa nove djece
	Stručni tim, zdravstvena voditeljica

	Potvrda o obavljenom zdravstvenom pregledu predškolskog djeteta prije upisa u dječji vrtić
	Prilikom upisa
	Stručni tim, pedijatar, zdravstvena voditeljica

	Liječnička potvrda prilikom izostanka djeteta zbog bolesti
	Nakon preboljele bolesti
	Pedijatar, roditelj, zdravstvena voditeljica, odgojitelj

	Prikupljanje i obrada medicinske dokumentacije djece sa zdravstvenim teškoćama
	Prilikom upisa, tijekom godine
	Zdravstvena voditeljica,stručni suradnici

	Praćenje pobola djece
	Kontinuirano
	Zdravstvena voditeljica

	Suradnja s vanjskim čimbenicima
	Kontinuirano
	Stručni suradnici, zdravstvena voditeljica



1. Sanitarno – higijenski uvjeti u dječjem vrtiću
 Cilj : osiguranje najviše moguće razine higijene prostora i stalni nadzor nad higijensko – sanitarnim uvjetima unutarnjih i vanjskih poslova
Planirane zadaće zdravstvene voditeljice
· Praćenje i provođenje čišćenja unutarnjeg i vanjskog prostora vrtića, namještaja
· Nabava higijensko – sanitarnih sredstava
· Praćenje trajnosti sanitarnih iskaznica svih zaposlenika i suradnika prema propisima i evidencija istih
· Kontrola higijene djece i zaposlenika
· Kontrola nošenje zaštitne obuće i odjeće
· Dezinfekcija, dezinsekcija
· Vođenje brige o održavanju i čišćenju igračaka i ostalih predmeta i površina
	Sadržaj rada
	Razdoblje provedbe
	izvršitelji

	Čišćenje i dezinfekcija prostora
	svakodnevno
	spremačice

	Dezinfekcija kontaktnih površina vrtića
	svakodnevno
	spremačice

	Održavanje optimalnih mikroklimatskih uvjeta
	kontinuirano
	Spremačice, odgojitelji

	Dezinfekcija igračaka
	Dnevno, tjedno i po potrebi
	Odgojitelji, spremačice

	Dezinsekcija i deratizacija prostora
	2 x godišnje deratizacija, ostalo po potrebi
	

	Ispitivanje mikrobiološke ispravnosti hrane
	Dva puta godišnje
	Nastavni zavod za javno zdravstvo

	Ispitivanje mikrobiološke čistoće obroka
	Dva puta godišnje
	Nastavni zavod za javno zdravstvo

	Ispitivanje ispravnosti vode za piće
	Jednom godišnje
	Nastavni zavod za javno zdravstvo

	Sanitarni pregledi djelatnika
	Jednom godišnje
	Djelatnici vrtića

	Pregledi medicine rada
	Prema rasporedu
	Djelatnici vrtića

	Suradnja s epidemiološkom službom
	Po potrebi
	Epidemiolog, zdravstvena voditeljica



1. Prehrana djece
Cilj : planiranje pravilne prehrane djece u vrtiću u skladu s preporučenim prehrambenim standardima, te prilagođavanje oblika prehrane specifičnim potrebama djece,
Planirane zadaće zdravstvene voditeljice
· Rad na organizaciji i realizaciji prehrane djece
· Sastavljanje jelovnika u skladu prema važećim prehrambenim standardima i normativima koji su određeni
· Svakodnevna provjera kvalitete i kvantitete
· Zakonski sanitarni nadzor nad namirnicama i predmetima opće upotrebe koji se koriste u prehrani djece
· Pravilno provođenje postupaka samoposluživanja, poštujući higijensko – sanitarne principe
· Zdravstveni odgoji rad za stvaranje navika zdravog hranjenja te stvaranje pozitivnog stava prema pravilnoj prehrani
· Edukacija i praćenje provođenja proslava rođendana prema prehrambenim standardima
Kuhinja dječjeg vrtića Pušlek primjenjuje HACCP sustav s ciljem osiguranja zdravstvene ispravnosti hrane. Zdravstvena voditeljica u suradnji s glavnom kuharicom nadzire provođenje HACCP sustava. Jelovnici se objavljuju na oglasnim pločama vrtića, kako bi roditelji imali uvid u dnevni ritam prehrane djece. Tijekom dana djeci su ponuđena četiri obroka: doručak, voćni obrok, ručak i užina. Voda je dostupna prilikom cijelog boravka u vrtiću.


Dnevni ritam prehrane
	5.30 – 7.00 zajutrak za djecu koja dolaze na dežurstvo

	8.00 – 9.00 doručak

	10.00 voćni međuobrok

	11.00 – 11.45 ručak za djecu mlađe dobi

	11.15 – 12.15 ručak za ostalu djecu (vrtićke skupine)

	14.00 – 15.00 užina



1. Zdravstveni odgoj
Cilj : zdravstveno prosvjećivanje i zdravstveni odgoj djece, roditelja, skrbnika i zaposlenih u dječjem vrtiću u svezi sa stjecanjem pravilnih higijenskih navika i usvajanja zdravog načina življenja
U odnosu na odgojitelje i ostale zaposlenike dječjeg vrtića
Educirati, informirati i savjetovati zaposlenike dječjeg vrtića o aktualnim problemima izradom informativno edukacijskog materijala - letaka, brošura, protokolima postupanja ili organizacijom predavanja na teme:
· Hitna stanja
· Osiguranje pravilne prehrane
· Organizacija preraspodjele i serviranja hrane za djecu s nutritivnim alergijama
· Provođenje mjera zdravstvene zaštite u dječjem vrtiću
· Provođenje općih protuepidemijskih mjera
· Osiguranje higijensko sanitarnih mjera te njihovo provođenje unutar objekta
· provoditi savjetodavne razgovore s odgojiteljima i drugim zaposlenicima tijekom godine ovisno o potrebi

U odnosu na djecu

· Provođenje zdravlja i higijene (edukacija, provođenje higijene pranja ruku, oralne higijene – slikovnice, razne aktivnosti, radionice.. )
· Obilježavanje kalendara zdravlja tijekom pedagoške godine ( Dan oralnog zdravlja, Svjetski dan pranja ruku, Svjetski dan rijetkih bolesti..)
· Važnost pravilne prehrane – kontinuirano provođenje
· Važnost na redovitu tjelesnu aktivnost
· Važnost i poticanje na provođenje boravka na zraku




U odnosu na roditelje / skrbnike

Održati roditeljske sastanke te provoditi individualne savjetodavne razgovore s roditeljima/skrbnicima tijekom godine ovisno o aktualnim zdravstvenim problemima i po potrebi.

· Osiguranje mjera zdravstvene zaštite te njihovo provođenje u dječjem vrtiću
· Osiguranje mjera higijene te njihovo provođenje u dječjem vrtiću
· Osiguranje pravilne prehrane djece
· Pravilan rast i razvoj u odnosu na antropometrijska mjerenja... pretilost, dogovor u svezi plana prehrane, nadzor nad provođenjem istog...
Po potrebi informirati i savjetovati roditelje o aktualnim problemima u obliku informativno edukacijskog materijala

Oblici realizacije

Zdravstveno prosvjećivanje odgojitelja o mjerama i načinima sprečavanja širenja zaraznih bolesti te načinima na koje mogu zaštititi sebe i djecu, te pružanju prve pomoći i to različitim oblicima informiranja; pisani materijali, brošure, prezentacije
· edukacija o provođenju općih protuepidemijskih mjera
· kontinuirana edukacija radnika dječjeg vrtića u svezi osiguranja higijensko - sanitarnih mjera te njihovo provođenje unutar objekta
· osiguranje pravilne prehrane te stvaranje uvjeta za kontinuiran rad na usvajanju i prakticiranju kulturno - higijenskih navika prilikom jela - priprema za obroke, pranje ruku, korištenje pribora za jelo, samoposluživanje, izgled prostora za jelo, odlaganje posuđa, čišćenje nakon jela..
· edukacija svih zaposlenika dječjih vrtića o hitnim stanjima koja se mogu dogoditi unutar predškolske ustanove te usvajanju praktičnih vještina o čijoj kvaliteti može ovisiti tijek daljnjeg liječenja pa čak i život naglo oboljele ili ozlijeđene osobe.

Edukacija roditelja o provođenju mjera preventivne zdravstvene zaštite, pojavi zaraznih bolesti i to individualnim konzultacijama, izradom letaka i/ili brošura, putem roditeljskih sastanaka
· informiranje roditelja o poduzimanju preventivnih općih i epidemioloških mjera i obvezi njihovog aktivnog uključivanja; izolacija djece, javljanje pedijatru
· poduzimanje određenih mjera profilakse, donošenje liječničkih ispričnica nakon zaraznih bolesti...
· suradnja s roditeljima u vidu prikupljanja informacija o prehrambenim navikama i posebnim potrebama djece
· obavještavanje roditelja individualnim konzultacijama i pisanim materijalima o rezultatima provedenih antropometrijskih mjerenja, uz savjetovanje o provođenju pravilne prehrane i poduzimanje mjera za korekciju odstupanja u smislu tjelesne težine djeteta (pretilosti, pothranjenosti) vodeći računa o djetetovom dostojanstvu i zaštiti podataka

Zdravstvena dokumentacija sadrži :
· evidencije o higijensko-epidemiološkom nadzoru
· evidencije epidemioloških indikacija
· evidencije o sanitarnom nadzoru
· evidencije o zdravstvenom odgoju
· zdravstvene kartone djece u dječjem vrtiću
· evidencije antropometrijskih mjerenja
· evidencije ozljeda voditi će odgojitelji djece uz nadzor zdravstvenih voditelja







V ODGOJNO OBRAZOVNI RAD


	Poštujući zakonitosti djetetova razvoja poticali smo razvoj djetetovih sposobnosti i nastojali zadovoljiti potrebe djece  uvažavajući bitne zadaće, sadržaje i aktivnosti u skladu s dobi djeteta, te pravima djeteta.
	Odgojno obrazovni rad odvijao se prema tematskim cjelinama polazeći od potreba i interesa djece. Povezujući saznanja o djetetu iz roditeljskog doma i ponašanja djeteta u skupini nastojali smo uskladiti roditeljsko i odgajateljsko djelovanje u svim segmentima odgojno-obrazovnog rada.
	Trudili smo se osigurati uvjete za zadovoljavanje potreba djeteta, pozitivno i toplo ozračje, da dijete i roditelj može slobodno izraziti ono što osjeća i da znaju da su dobro došli u vrtić, a roditelji ravnopravni partneri.

ANALIZA PRILAGODBENOG PROCESA

	Prilagodbeno razdoblje djeteta započinje već ostvarivanjem inicijalnog kontakta roditelja s jaslicama i vrtićem, dakle prije negoli dijete redovito krene u jaslice ili vrtić. Imajući to na umu, kao i važnost uloge roditelja u pripremi djeteta na nove uvjete, osobitu pozornost posvetili smo pripremi i realizaciji tih prvih individualnih kontakata.
	Putem inicijalnih kontakata doznajemo više o djetetu i roditelju, te ostvarujemo kvalitetniji odnos s djetetom i roditeljem, što znači:
· potpunije, kvalitetnije međusobno upoznavanje te uspostavljanje odnosa uzajamnog povjerenja
· prikupljanje većeg broja podataka o djetetu i obitelji
· prepoznavanje potreba, interesa i sposobnosti, te eventualnih odstupanja u psihofizičkom razvoju djeteta
· pružanje potpunijih informacija roditelju o mogućem tijeku adaptacije djeteta na jaslice ili  vrtić.

Postupnost u dolasku, te produžavanje djetetova boravka u jaslicama i vrtiću  bitno je olakšala djeci prilagodbu na novonastale uvjete. Odgajatelji su u takvim uvjetima mogli uspostaviti potrebnu razinu bliskosti i povjerenja u kontaktu s roditeljem i djetetom. Podaci s inicijalnih intervjua omogućili su odgajateljima da pripremljeno dočekaju dijete, upoznati s njegovim dotadašnjim razvojem, psihofizičkim sposobnostima, te specifičnostima sredine iz koje djeca dolaze.
Aktivno uključivanje i sudjelovanje roditelja u radu skupina u tom razdoblju, zasigurno je prve dane djetetova boravka u jaslicama i vrtiću učinilo mnogo vedrijim, toplijim i ugodnijim.
Tijekom prilagodbenog razdoblja (9. mjesec) jaslice i vrtić pohađalo je 75 novoupisane djece. Tešku adaptaciju imalo je četvero djece u jaslicama. Težu adaptaciju najčešće su imala ona djeca koja češće pobolijevaju, pa nisu imala kontinuitet dolaženja u jaslice ili vrtić.
Početkom perioda prilagodbe sva novoupisana djeca boravila su zajedno s roditeljem u skupini i to u vremenskom periodu od 0,30 min do 0,45 min. dnevno i to do  3 dana. Takvu mogućnost više su koristili roditelji mlađe djece.



BITNI PEDAGOŠKI ASPEKTI ODGOJNO-OBRAZOVNOG PROCESA
-osvrt na realizaciju razvojnih zadataka-

	U kontekstu cjelovitog razvoja djeteta sustavno i planski radili smo tijekom godine na svim razvojnim aspektima, realizirajući zadaće zacrtane Godišnjim planom i programom rada jaslica i vrtića.

· Potrebu za njegom, hranom, tekućinom, kretanjem, boravkom na zraku zadovoljavali smo svakodnevno.
· Kod djece smo razvijali i usavršavali osnovne pokrete, držanje tijela u svim oblicima - sjedenje, puzanje, stajanje, hodanje, skakanje, zaobilaženje prepreka, hodanje po suženoj površini, penjanje, usavršavanje koordinacije pokreta, samostalno izvođenje vježbi, kreativnost pokreta uz glazbu, usavršavanje prirodnih oblika kretanja, orijentaciju u prostoru, sportske igre i aktivnosti, te njegovanje ritmičko plesnih pokreta. 
· Djeca se spontano govorno izražavaju, slobodna su i kreativna, te se likovno, glazbeno, scensko i tjelesno spontano izražavaju.
· Svakodnevno smo slali djeci poruke da su dobro došla, a dobrom interakcijom odgojitelj-dijete, dijete - roditelj i odgojitelj, te odgojitelj i odgojitelj postigli smo na području komunikacije, izražavanja i stvaranja dobre rezultate. Djeca se dobro govorno izražavaju, slušaju i razumiju govor odraslih, obogatili su vlastiti rječnik, spontano se likovno i scenski izražavaju.
· Potrebu za radoznalošću, novim znanjima, kreativnošću i stvaralačkom odnosu prema sebi i drugima ostvarili smo kroz razvoj mišljenja, pamćenja, pažnje i zaključivanja. Djecu smo poticali i nudili razne problemske situacije, gdje su rješavala određeni problem i zadatak. Djeca su uočavanjem uzročno-posljedičnih odnosa u prirodi i društvu uočavala promjene, proširila već naučeno, te se upoznavala sa količinskim odnosima.
· Kroz spoznajni razvoj poticali smo razvoj osjeta i percepcije, razvijali sposobnost zapažanja te upućivali djecu na veze između predmeta i pojava, te poticali djecu na istraživanje biljnog i životinjskog svijeta
· Na području priprema djeteta za školu rad na radnim listovima odvijao se bez teškoća. Sva djeca veselila su se rješavanju radnih listova i većinom su samostalno rješavala zadatke. Preko 90% djece bilo je uspješno. Uz radne listove djeca su imala bilježnice za crtanje i pisanje (crtančice), djeca pišu, prepoznaju slova, a velik broj djece zna čitati. Djeca starije odgojne skupine, te djeca iz programa predškole bila su u posjetu osnovnoj školi gdje su upoznali način rada u učionici što je djecu jako interesiralo.
· Na području socioemocijalnog razvoja postigli smo dobre rezultate. Djeca su se osjećala sigurna i samostalna, sa veseljem su dolazila u vrtić. Radili smo na razvoju pozitivne slike o sebi, omogućili smo djetetu da izrazi svoje želje, nastojali smo razumjeti raspoloženje djece i roditelja. Doprinijeli smo razvoju socijalizacije, iskazivanju i kontroli emocija, te stvaranju toplog ozračja u skupini i vrtiću, te pripadnost svojoj odgojnoj skupini. Odgojitelji su nastojali prilagoditi rad naprednoj djeci i djeci sa posebnim potrebama.
· Akceleracija programa kod napredne djece očitavala se u stalnom dodavanju novih sadržaja i aktivnosti koje su djecu poticale na nova istraživanja i iskustva. Odgajatelji su u svojem školovanju, iskustvu i dodatnom stručnom usavršavanju, te putem literature naučili prepoznati bistru i potencijalno darovitu djecu. Takvoj djeci nudili smo programe koji pružaju izazove i mogućnosti za samootkrivanje, za dolaženje do spoznaje svojim vlastitim snagama. Potencionalno bistroj i darovitoj djeci omogućavali smo okružje bogato poticajima, izazovima i mogućnostima. U osmišljavanju programa za darovitu djecu vodila nas je činjenica i pravo svakog djeteta da svako dijete ima sposobnosti koje trebaju biti otkrivene i unaprijeđene. 

· Na razvoju samopoštovanja radilo se često u starijim  i srednjim odgojnim skupinama. Na razvoju nezavisnosti radilo se više u jaslicama i mlađim odgojnim skupinama.

	Pridavali smo pozornost onoj djeci koja su globalno ili pak u nekim segmentima razvoja potencijalno darovita. Psihologinja je redovito provodila testiranje potencijalno darovite djece, te upućivala odgojitelje na daljnji rad s darovitom djecom.

S djecom jasličke dobi najviše i najčešće se radilo na razvoju:
1. Opće (krupne) motorike
2. Osjećaja ravnoteže
3. Koordinacije pokreta

S djecom vrtićke dobi, osim na razvoju opće motorike, radilo se i na:
1. Razvoju fine motorike
2. Okulomotorne koordinacije
3. Spretnosti
4. Grafomotorike

U neposrednom radu s djecom provodili smo sadržaje i aktivnosti iz područja 
ekologije. Djecu smo poticali na aktivan stvaralački odnos prema okolini, prirodi, biljnom i životinjskom svijetu, te na aktivnosti vezane uz vodu i Dan planeta Zemlje.
	
	Kroz eko sadržaje te razgovore o zdravom životu djeca su upoznata sa štetnosti pušenja, alkohola i droge, te smo ih upoznavali na opasnosti s kojima se mogu sresti i kako ih izbjeći.
	Uređenju materijalne sredine posvećivali smo posebnu pažnju. Prema planiranim temama uređivali smo prostore dnevnih boravaka i vrtića zajedno sa djecom.

	U obilježavanju blagdana i drugih događanja najviše se koristimo knjigom “Blagdani djetinjstva” - Gabelica, Milanović


Ove pedagoške godine imali smo četiri predstava za djecu:
„Prometna priča“ – Produkcija Z - u mjesecu listopadu 2025, 
„Vesele maškare“ – „Šareni svijet“  u mjesecu veljači 2026.
„Eko klik“ – Produkcija Z – u mjesecu ožujku 2026.
 „Izgubljeno mače“ - dramska skupina DV „Pušlek“, travanj, 2026.

U ovoj pedagoškoj godini osim uobičajenih kraćih posjeta, starije skupine proveli su edukativni izlet u kazalište lutaka u Zagrebu i zoo vrt, te izlet – posjet seoskom gospodarstvu u neposrednoj blizini Ivanić Grada.



Prisustvovali smo i posjetili:

· Stomatološku ambulantu
· Općinsku knjižnicu i čitaonicu Marija Bistrica 
· Javna vatrogasna postaja Marija Bistrica
· Osnovnu školu Marija Bistrica
· Glazbenu školu pri Osnovnoj školi Marija Bistrica
· Svetište Marija Bistrica


Također smo obilježili:

· Dane kruha
· Svjetski Dana prve pomoći
· Međunarodni olimpijski dan
· Tjedan zdrave prehrane
· Početak jeseni
· Dan Svetog Nikole
· Početak zime, zimske radosti
· Završne svečanosti starijih odgojnih skupina
· Početak ljeta


PLAN RADA LJETI

Dječji vrtić (centralni objekt na adresi Stubička cesta 17 c ) je radio tijekom cijelog ljeta (srpanj, kolovoz). Područni objekti Zagrebačka i Laz bili su zatvoreni u to vrijeme, a djeca koja su trebala vrtić bila su raspoređena sa drugim skupinama u novom objektu.
	Tijekom ljetnih mjeseci znatno je manji broj djece te se odgojno obrazovni rad odvijao u šest ili u jednom periodu čak tri odgojno-obrazovne skupine. Jasličke odgojne skupine bile su odvojene.
	Obzirom na tople i lijepe dane većina aktivnosti se odvijala na zraku. Djeca su odmah nakon doručka izašla na dvorište i ondje boravila do prvih vrućina kada smo se sklanjali sa sunca natrag u prostorije vrtića. Ovo ljeto pamtit ćemo po izuzetnim vrućinama.
	Djeci su ponuđene razne igre vodom, pijeskom i drugim predmetima karakterističnim za ljeto, a koje djeca nemaju priliku koristiti u drugo doba godine.


PROGRAM PREDŠKOLE

	Ove pedagoške godine Program predškole  pohađalo je  5 djece. Program se odvijao  u trajanju od  250 sati godišnje. Djeca su bila raspoređena u starije odgojne skupine prema mjestu stanovanja. 

Adaptacija nije bila otežana ni kod jednog djeteta.      



                                  
VI  IZVJEŠĆE O RADU PSIHOLOGA 

GODIŠNJE IZVJEŠĆE O RADU STRUČNOG SURADNIKA PSIHOLOGA U DJEČJEM VRTIĆU „PUŠLEK“ ZA PEDAGOŠKU GODINU 2025./2026.


Stručni suradnik psiholog u Dječjem vrtiću „Pušlek“ zaposlen je na puno radno vrijeme, a u okviru svog rada dužan je u ispunjavati zadaće određene i definirane prema sistematizaciji radnog mjesta sukladno Pravilniku o unutarnjem ustrojstvu i načinu rada te Godišnjem planu i programu rada ustanove. 
U Godišnjem planu i programu psihologa osnovna područja rada su rad s djecom, rad s odgojiteljima te rad s roditeljima, kao i rad unutar stručnog tima, profesionalno usavršavanje, suradnja s vanjskim ustanovama te vođenje dokumentacije.

U vrtiću psiholog posebno sudjeluje kod prijelaznih razdoblja unutar pedagoške godine, pa tako i kod upisa i prijema nove djece. U okviru ovih poslova psiholog je u suradnji s ravnateljem održao prvi roditeljski sastanak za roditelje novoprimljene djece u pedagoškoj godini 2026./2027. u kojem je istaknuo sva bitna obilježja adaptacijskog perioda, dao upute roditeljima o postupanju te općenito naglasio važnost pripreme djeteta i roditelja za vrtić. Isto tako, roditeljima su napomenute neke organizacijske karakteristike vrtića, a tom prilikom su im podijeljeni i edukativni pisani materijali. 
Nakon održanog roditeljskog sastanka uslijedili su individualni inicijalni razgovori za ukupno 48 djece. U razgovoru s roditeljima i djecom obavljena je prva procjena dječjih potreba te podrobnija razmjena informacija sa svakim roditeljem u vezi sa zdravstvenim i psihofizičkim karakteristikama njegovog djeteta. Po potrebi, roditelji su savjetovani u skladu s postojećim dječjim potrebama. Identificirano je desetoro djece s  nekim od teškoća u razvoju. 
Urađeno je ispitivanje zrelosti za školu za školske obveznike kako bi se utvrdile trenutne sposobnosti djece. Testiranju je pristupilo ukupno 58 djece, od čega 6 iz kraćeg programa predškole. S roditeljima školskih obveznika učinjene su individualne konzultacije na koje se odazvalo 42 roditelja. Održani su roditeljski sastanci u dvije predškolske skupine s temom pripreme djece za školu. 
Nadalje, učinjena je i suradnja sa Osnovnom školom Marija Bistrica u vidu razmjene informacija o djeci školskim obveznicima, preporukama vrtića na temelju obrada i praćenja djece, organizacije posjeta djece školi te kao podrška u komunikaciji škole i roditelja.

Početkom pedagoške godine započinje adaptacija novoupisane djece te su sve povezani planirani poslovi u tom periodu izvršeni.  
U toku pedagoške godine posebna se pažnja pridaje praćenju psihofizičkih karakteristika djece u svrhu probira, daljnjih implikacija za odgojno-obrazovni rad, savjetovanje roditelja ili po potrebi pravovremenu intervenciju u skladu s djetetovim potrebama. Praćenje psihofizičkih karakteristika djeteta obavlja se putem standardiziranih psihologijskih mjera, razvojnih lista, opservacijama  i kroz pedagošku dokumentaciju.
U suradnji s odgojiteljima učinjene su i periodičke razvojne procjene za svu djecu prema unaprijed pripremljenim razvojnim listama koje služe kao alat za praćenje djece te daljnje planiranje odgojno-obrazovnog rada. 
Također, prema nekim za dob odstupajućim karakteristikama djeteta, prema opažanjima odgojitelja i stručnog suradnika učinjene su individualne obrade djece te su djeca i roditelji prema potrebama upućivani na dodatni tretman izvan vrtića. U tu svrhu tokom godine individualno je obrađeno 35 djece. 
Individualno su obrađena i djeca s navršene tri godine, o čemu su obaviješteni i njihovi roditelji kojima su dane daljnje smjernice za rad s djecom (pismeno ili usmeno, po potrebi).
Prema potrebi, stručni suradnik psiholog se gotovo svakodnevno uključio u rad pojedinih odgojno-obrazovnih skupina kao podrška radi izraženijih individualnih potreba djece, u okviru čega je ostvario neposredni rad s djecom unutar grupe ili individualno, prema procjeni. 
Ostvaren je i neposredni rad s manjom skupinom djece radi utvrđene potrebe pružanja intenzivnijih poticaja unutar socioemocionalnog područja razvoja. 

Posebna se pozornost obraća na rad s djecom s lakšim i težim teškoćama u razvoju. S višestrukim teškoćama u razvoju u vrtiću je prisutno 15 djece, s poteškoćama u pažnji 4, s emocionalnim i/ili ponašajnim teškoćama 11, a s različitim govorno-jezičnim teškoćama 30 djece. U skladu s mogućnostima pružanja odgojno-obrazovne podrške djeci s teškoćama unutar redovitog programa, navedena djeca su praćena razvojno, učinjene su konzultacije s odgojiteljima te su učinjena savjetovanja s roditeljima u smjeru daljnjeg poticanja razvoja te upućivanja na daljnje procjene i tretmane izvan vrtića. Individualizirani odgojno-obrazovni program primjenjivao se u radu s desetoro djece, a isti programi su se periodički vrednovali i prema tome prilagođavali.

U odnosu na roditelje kontinuirano se odvijala komunikacija s roditeljima djece s posebnim odgojno-obrazovnim potrebama. Nadalje, održalo se 50 individualnih savjetodavnih razgovora zbog raznih potreba. Radi uočenih potreba na razini odgojno-obrazovnih skupina organizirana su dva roditeljska sastanka u dvije skupine u suradnji s odgojiteljima. Također, roditelji su na razini cijelog vrtića primali pisane edukativne materijale raznih tematika, u skladu s uočenim potrebama, prilikom sudjelovanja u projektima ili kod obilježavanja važnih datuma.

Suradnja s odgojiteljima odvijala se na dnevnoj razini o tekućim potrebama – usmeno, pisanim preporukama, razmjenom informacija, u neposrednom radu skupine, prilikom prilagodbe rada s obzirom na teškoće djece; kao podrška u radu s djecom ili u komunikaciji s roditeljima.
U sklopu održavanja Tjedna zdravlja u suradnji sa zdravstvenom voditeljicom učinjena je anketa među odgojiteljima o razini stresa u odgojiteljskoj struci te povezanim posljedicama te su isti rezultati prezentirani u okviru stručnog usavršavanja djelatnika. Tom prilikom pružene su preporuke struke o održavanju mentalne higijene. 
Uz suradnju s odgojiteljima ostvarena je i suradnja s pomoćnicima za djecu s teškoćama u vidu pružanja podrške, edukacije, informiranja te izrade i nabave potrebnih didaktičkih pomagala.

U radu sa stručnim timom i kod organizacijskih poslova tijekom godine provedeni su svi navedeni poslovi. 
Uz spomenutu suradnju s Osnovnom školom Marija Bistrica ostvarena je suradnja s vanjskim stručnjacima različitih profila koji sudjeluju u neposrednom radu s djecom, kao i s Zavodom za socijalni rad.

Tijekom pedagoške godine Vrtić se uključio u projekte 'Naša mala knjižnica' i '15 po 15' te je u ovom dijelu stručni suradnik imao ulogu koordinatora ispred Vrtića. Obilježeni su važni datumi poput Dana sigurnijeg Interneta, Dana ružičastih majci, Međunarodni dan odgoja bez batina te Sat za znanost u svrhu osvještavanja i edukacije o važnim temama za rast i razvoj djece.

Tijekom pedagoške godine psiholog je sudjelovao u raznim oblicima stručnog usavršavanja – organiziranim stručnim predavanjima Agencije za odgoj i obrazovanje, Hrvatskog društva psihologa, Hrvatske psihološke komore i ostalim vanjskim ustanovama ili udrugama s tematikom relevantnom za predškolski odgoj i obrazovanje. 

Svi navedeni poslovi psihologa su dokumentirani. Uz to, za svako dijete u vrtiću formira se dosje koji obuhvaća različite podatke o djeci, od podataka prikupljenih prilikom upisa i tijekom pedagoške godine, a prikupljenih u suradnji s roditeljima, vanjskim ustanovama ili odgojno-obrazovnom dokumentacijom vrtića. Dokumentacija se kontinuirano ažurira i nadopunjava uz višestruke koristi za ostvarivanje kvalitete rada ustanove.  Na zahtjev roditelja ili vanjskih ustanova izrađeno je 25 pisanih mišljenja o odgojno-obrazovnom funkcioniranju djece.

Svi navedeni poslovi obavljani su u cilju ostvarivanja dječjih prava i dobrobiti djece, poboljšavanja funkcioniranja djece unutar odgojno-obrazovnog sustava te unapređenja odgojno-obrazovnog rada ustanove.


VII  IZOBRAZBA  I  STRUČNO  USAVRŠAVANJE
     ODGOJNO-OBRAZOVNIH DJELATNIKA


	Zakonom o predškolskom odgoju i obrazovanju, odgojiteljima i stručnim suradnicima u dječjim vrtićima, propisana je obveza konstantnog stručnog usavršavanja. Svi odgojitelji isplanirali su u svojim individualnim godišnjim planovima stručnog usavršavanja način vlastitog stjecanja znanja te je ono usklađeno sa vlastitim interesima, afinitetima ili trenutnom problematikom u odgojno – obrazovnom procesu. 

	Stručno usavršavanje realiziralo se sukladno mogućnostima, s obzirom na donedavnu pandemiju, sve se više nude stručna usavršavanja putem raznih platformi  online.  Velik dio odgojitelja samoinicijativno je sudjelovao na  takvim oblicima stručnog usavršavanja. Odgojitelji izražavaju veliko zadovoljstvo takvim oblicima usavršavanja jer su uglavnom zbog popodnevnog / večernjeg održavanja dostupniji svima, a velik dio webinara na stranicama organizatora bio je dostupan za naknadno pregledavanje. Odgojitelji su na odgojiteljskim vijećima vrlo uspješno prezentirali rad na svojim interesnim područjima.
	Područja individualnog usavršavanja odgojitelji su mogli ostvariti i putem zadovoljavajućim fundusom knjiga kojim raspolaže Vrtić, jer smo cijele godine, u skladu s financijskim mogućnostima nabavljali stručnu literaturu, novine i časopise u kojima su odgojitelji mogli saznati gotovo sve novine ili aktualnosti s područja predškolskog odgoja. 
	Stručno usavršavanje potiče odgojitelje da nove metode, dostignuća i napredna 
saznanja pokušaju primijeniti što je više moguće u radu s djecom.  


Stručna usavršavanja odgojitelja izvan ustanove:

	Tema stručnog usavršavanja:
	Predavač
	Mjesto i vrijeme održavanja:
	Ime i prezime odgojitelja:

	Erasmus + program u ustanovi ranog i predškolskog odgoja i obrazovanja
	Stručni tim dječjeg vrtića „Maslačak“  Zaprešić
	DV „Ivančica“ Lobor,
Svibanj, 2026.
	Lucija Totović
Gabriela Kreber
Mirjana Muhek
Matea Švaljek
Danijela Bajsić
Marija Slunjski
Gabrijela Uvodić
Lidija Košec
Jadranka Pezić
Mira Bajs
Josipa Šuštić
Nikolina Škrlec
Barbara Milički
Lucija Cimić
Ivana Habazin
Valentina Gorički
Kristina Sremec
Martina Kruhak

	Implementacija elemenata Montessori pedagogije u obrazovanje odgojitelja i učitelja
	Montessori predavači 
	Zagreb, Travanj, 2026.
	Gabriela Kreber

	Primjeri dobre prakse – međužupanijski stručni skup
	Odgojitelji, stručni suradnici iz nekoliko DV KZŽ
	DV „Maslačak“ Krapinske Toplice, Travanj, 2026.
	Jelena Fišter
Danijela Bajsić

	Kako postati psihološki otporniji
	
	DV „Zlatarsko zlato“, Svibanj, 2026.
	Lidija Košec
Jadranka Pezić

	Kako sačuvati kardiovaskularno zdravlje djece u digitalno doba
	Dr. Sanja Kovačić
	OŠ Marija Bistrica, Lipanj, 2026.
	Gabrijela Uvodić
Ivona Andrec
Jadranka Pezić

	Stručno – metodička podrška u uvođenju odgojitelja – pripravnika u proces stažiranja i kvalitetan odgojno - obrazovni rad u DV
	Andreja Silić i suradnici
	DV „Kustošija“ , Zagreb, Listopad 2025.
	Barbara Milički

	Primjena novela zakonskih i podzakonskih akata u djelatnosti ranog i predškolskog odgoja i obrazovanja
	Darko Milković, mag iur
Tijana Vidović, prof
Ana Babić Pezo, prof
Martina Glasnović, mag. iur.
Mirela Marjanac, mag. praesc.educ
	Plitvička jezera, Veljača, 2026.
	Jadranka Pezić




Velik broj stručnih usavršavanja odgojitelji su proveli putem online predavanja koja su bila lako dostupna i besplatna. Predavanja su bila organizirana većinom u popodnevnim i večernjim satima te su bila dostupna svim odgojiteljima. 



Stručna usavršavanja u ustanovi:

	Tema stručnog usavršavanja
	Predavač / organizator
	Mjesto i vrijeme održavanja
	Ime i prezime djelatnika

	Roditeljski sastanci
	Lana Kihas, vanjski suradnik
	5.rujan, 2025.
	Svi odgojno obrazovni djelatnici

	Komunikacija s roditeljima
	Lana Kihas, vanjski suradnik
	21. listopad, 2025.
	Svi odgojno obrazovni djelatnici

	Individualni razgovori s roditeljima
	Lana Kihas, vanjski suradnik
	27. studenog, 2025.
	Svi odgojno obrazovni djelatnici

	Samorefleksija suradnje s roditeljima
	Lana Kihas, vanjski suradnik
	23. siječanj, 2026.
	Svi odgojno obrazovni djelatnici

	Trema u suradnji s roditeljima
	Lana Kihas, vanjski suradnik
	19.veljače, 2026.
	Svi odgojno obrazovni djelatnici

	Interaktivno predstavljanje odgojno obrazovnog rada djece roditeljima
	Lana Kihas, vanjski suradnik
	25. ožujka, 2026.
	Svi odgojno obrazovni djelatnici

	Granica u suradnji s roditeljima
	Lana Kihas, vanjski suradnik
	23. travanj, 2026.
	Svi odgojno obrazovni djelatnici

	Samorefleksija suradnje s roditeljima
	Lana Kihas, vanjski suradnik
	20. svibnja, 2026.
	Svi odgojno obrazovni djelatnici




























VIII  SURADNJA  S  RODITELJIMA


	Visoko na listi prioriteta u ciljevima koje želimo dostići kroz odgojno – obrazovni rad je izgradnja partnerskog odnosa sa roditeljima,  te ih aktivno uključiti u život i rad odgojne skupine, ali i cijelog vrtića. Sukladno tome, ove smo pedagoške godine odabrali ciklus seminara s gđom Lanom Kihas na temu suradnje s roditeljima.
	Smisao suradnje obitelji i odgojnih čimbenika je u zbližavanju i građenju određenog kontinuiteta u odgojnom djelovanju kroz usklađivanje odgojnih utjecaja, te uspostavljanje odnosa uzajamnog razumijevanja i uvažavanja. Shodno tome ove smo pedagoške godine nastojali razvijati koncepciju partnerstva roditelja i vrtića u odgoju djeteta.
	Pravovremenim informiranjem roditelja o organiziranju i uvjetima rada i ukazivanjem na važnost sudjelovanja roditelja u odgojno-obrazovnom procesu osobito u periodu prilagodbe, te razumijevanjem potreba roditelja uspostavili smo povjerenje i interakciju roditelj-odgojitelj.	

	U vrtiću se trudimo njegovati pozitivnu suradnju s roditeljima. U skladu sa suvremenim pedagoškim načelima, vrata našeg vrtića uvijek su otvorena za roditelje naše djece. I ove pedagoške godine ponovno smo mogli realizirati sve uobičajene oblike suradnje s roditeljima (individualne razgovore odgojitelja, ravnatelja, stručnog suradnika i zdravstvene voditeljice roditeljske sastanke, predavanja i sl.). Roditelji su kontinuirano obavještavani o svim važnijim situacijama vezanima uz skupine 


SURADNJA S RODITELJIMA PROVODILA SE KROZ:


RODITELJSKI SASTANCI

Roditeljski sastanci s roditeljima novoprimljene djece organizirani su krajem lipnja i početkom srpnja. 
Sve skupine također su organizirale roditeljske sastanke krajem mjeseca rujna ili početkom listopada kako bi se roditeljima dala informacija o prilagodbi njihove djece, te daljnje informacije o radu u njihovoj skupini.   

INDIVIDUALNI RAZGOVORI

	Individualni razgovori održani su na inicijativu odgojitelja ili roditelja, a teme su bile raznolike. Ističemo samo nekoliko:
· Odvikavanje od pelena
· Odbijanje hrane i spavanje
· Agresivno ponašanje i hiperaktivnost
· Ponašanje djeteta u grupi
· Priprema djece za školu
· Problemi u obitelji i kako ustanova može pomoći u tome




INFORMATIVNI KUTIĆI ZA RODITELJE

	Informativni (obiteljski) kutići za roditelje i nadalje su mjesto koje u jednakoj mjeri afirmira dijete, vrtić, roditelje i odgojitelje. Na njima smo kontinuirano prezentirali informacije o životu i radu skupine, aktualnim događanjima u društvenoj sredini, odgojnoj i zdravstvenoj problematici, izvještavali o dostignućima i osobnostima djece u skupini, izrekama djece, obavještavali o organizaciji različitih sadržaja i aktivnostima i izvan vrtićkog okružja.

UKLJUČIVANJE RODITELJA U ZAJEDNIČKE AKTIVNOSTI, SVEČANOSTI I PROSLAVE

Posebno vrijednim ocjenjujemo uključivanje roditelja u zajedničke aktivnosti na razini skupine i vrtića. 
Većina odgojitelja u vrtićkim odgojnim skupinama održala je zajedno sa roditeljima i djecom božićne ili uskrsne radionice. Prilika je to izmjenu iskustva, druženje,  ali upoznavanje roditelja sa konkretnim radom odgojitelja i djece u skupini.
	Također veoma uspješnu suradnju svake godine ostvarujemo kod održavanja završnih svečanosti gdje su uključeni svi roditelji.
Neke skupine umjesto završnih svečanosti provele su zajednički izlet u prirodu u okolici. Na taj oblik suradnje uključuje se većina roditelja iako su se oni provodili vikendima.

ANKETIRANJE RODITELJA

Anketiranje roditelja provodili smo nekoliko puta tijekom godine, vezano uz različite sadržaje i potrebe.

SURADNJA PUTEM DRUŠTVENIH MREŽA ILI GRUPA

Obzirom na trenutak vremena u kojem živimo i važnost da informacije do roditelja i odgojitelja stignu veoma brzo, te da svi sudionici u odgoju budu informirani, skoro sve skupine u vrtiću imaju svoju Viber ili WhatsApp  grupu u koju su uključeni roditelji i odgojitelji. U neke grupe su uključeni i stručni suradnik, zdravstveni voditelj i ravnatelj.
	

	











IX   SURADNJA SA VANJSKIM USTANOVAMA


	Naš je vrtić transparentan i otvoren za suradnju s društvenom sredinom, te smo ove godine uspješno surađivali sa:

· Osnivačem - Općinom Marija Bistrica radi rješavanja raznih potreba vezano uz organizaciju rada i njegovo financiranje 
· Drugim vrtićima, a naročito sa vrtićima u okolici i nekolicinom u gradu Zagrebu
· Ministarstvom znanosti i obrazovanja i mladih
· Agencijom za odgoj i obrazovanje,  te njihovim savjetnicama
· Županijskim uredom za obrazovanje  
· Osnovnom Školom Marija Bistrica; glede pripreme budućih polaznika osnovne škole, te razmjene bitnih podataka o djeci koja odlaze u školu.
· Domom zdravlja vezano uz pobole djece, te epidemiološkom situacijom
· Radio Marija Bistrica glede medijske popraćenosti svih aktivnosti i noviteta
· Općinskom knjižnicom i čitaonicom
· Župnim uredom
· Turističkom zajednicom
· Dobrovoljnim vatrogasnim društvom Marija Bistrica


























																						
X  SURADNJA SA UPRAVNIM VIJEĆEM



	Suradnja sa Upravnim vijećem ove godine bila je veoma intenzivna i dobra. Članovi upravnog vijeća redovito su se odazivali svim sjednicama i aktivno učestvovali u njihovom radu. Većina sjednica održavala se putem elektronske pošte. 
Naročito uspješno ocjenjujemo suradnju i zalaganje članova Upravnog vijeća oko donošenja novih pravilnika, akta i odluka koje su bile potrebne.
	Upravno vijeće Dječjeg vrtića „Pušlek“ Marija Bistrica u ovoj pedagoškoj godini imalo je ukupno deset sjednica, te su na njima donošene važne odluke za rad Ustanove. 

Članovi Upravnog vijeća u ovoj pedagoškoj godini bili su:
Ispred redova osnivača: Branka Herceg
			   Ivančica Hopek Kramar
			   Ana Petric
Ispred predstavnika roditelja: Martina Jelečki Ozimec
Ispred predstavnika djelatnika: Klara Kurešić


Ovakvoj dobroj suradnji veselimo se i slijedeće godine, te se zahvaljujemo svim članovima na njihovom trudu i nesebičnom angažmanu. Posebnu zahvalu upućujemo gospođi Martini Jelečki Ozimec koja se ove godine oprašta od našeg vrtića jer joj i mlađe dijete odlazi u osnovnu školu.


























XI  GODIŠNJI IZVJEŠTAJ RAVNATELJA



· Redovito vršenje uvida u uspješnost realizacije svih postavljenih zadaća iz godišnjeg plana i programa. 
· Sastanci Stručnog tima - svakodnevna razmjena informacija 
· Radni dogovori s odgojiteljima - planirani i izvanredni - sukladno potrebama i situacijama u vrtiću i skupinama 
· Radni dogovori s tehničkim osobljem - svakodnevna izmjena informacija 
· Podizanjem razine kvalitete materijalnih uvjeta kontinuirano su se pokušavali osigurati uvjeti za boravak i učenje djece, te rad svih djelatnika kroz razvoj suradničkih odnosa.
· Redovito se podizao i poticao nivo kompetencije odgojitelja kroz stručna usavršavanja - kontinuirano slanje linkova za webinare, nabava nove stručne literature, poticanje na posuđivanje iste
· Kroz pozitivno ozračje vrtića gradili smo partnerski odnos s roditeljima, sustručnjacima, osnivačem i širom društvenom zajednicom.
· Uspješno financijsko poslovanje vrtića
· Izrada Godišnjeg plana i programa rada vrtića za pedagošku godinu 2024./2025.
· Izrada plana zaduženja za sve djelatnike vrtića te praćenje same realizacije plana 
· Pomoć kod izrade financijskog izvještaja za 2024 godinu 
· Pomoć kod izrade Financijskog plana i plana nabave za 2025. godinu 
· Analiza stanja opremljenosti vrtića didaktikom i drugim sredstvima 
· Nabava potrebne opreme i didaktike za prostor predškole 
· Na osnovu potreba odgojitelja i ostalih zaposlenih osiguravanje nabave potrošnog materijala potrebnog za rad 
· Osiguravanje financijskih sredstava za nabavu sitnog inventara i osnovnih sredstava vrtića
· Koordiniranje i praćenje kvalitete i dinamike vezanu uz popravke i sanacije (tijekom cijele godine), koordiniranje i organiziranje - Hitne intervencije i sanacije
· Briga o atestiranju i pravovremenom servisiranju opreme vrtića
· Praćenje i evidentiranje poslova i zadatka odgojitelja u odnosu na zadovoljavanje potreba djeteta za igrom, odgojem i učenjem 
· Izrada protokola u situaciji potresa, koordinacija i dogovor oko održavanja vježbe evakuacije
· Praćenje i provođenje uputa HZJZ
· Raspisivanje natječaja za prijem nove djece 
· Formiranje skupina 
· Organizacija roditeljskog sastanka
· Cijele pedagoške godine praćenje dinamike upisa i ispisa djece 
· Vođenje roditeljskog sastanak za novoupisanu djecu  
· U problemskim situacijama sudjelovanje u individualnim razgovorima s roditeljima 
· Zajedno sa stručnim suradnikom, zdravstvenom voditeljicom,  odgojiteljima i dr. sudjelovanje u stvaranju partnerskih odnosa 
· Podržavanje kvalitetne komunikacije sa svim društvenim čimbenicima koji su usmjereni na dobrobit djeteta 
· Javljanje na natječaje / donacije 
· Sudjelovanje u pripremi i realizaciji odgojiteljskih vijeća te praćenje realizacije zaključaka i njihove provedbe u odgojno-obrazovnoj praksi
· Utvrđivanje Izvješća o realizaciji Plana i Programa rada
· Dogovaranje sadržaja i aktivnosti na nivou skupina i vrtića  sukladno mogućnostima 
· Informiranje o događanjima na nivou skupina 
· Učestalo podsjećanje odgojitelja na Preventivne programe  
· Izvještaj i analiza natječaja za upis djece
· Koordinacija ljetne organizacije rada





































Godišnje izvješće o radu Dječjeg vrtića “Pušlek” Marija Bistrica  razmatrano je na sjednici Odgajateljskog vijeća održanog dana  27.08.2026. godine.





Na temelju članka 57. i 58. Statuta Dječjeg vrtića “Pušlek” Marija Bistrica, Upravno vijeće Dječjeg vrtića “Pušlek” Marija Bistrica,  na 18.
 sjednici održanoj dana 27.08.2026. godine razmatralo je i prihvatilo


GODIŠNJE IZVJEŠĆE O RADU DJEČJEG VRTIĆA „PUŠLEK“ MARIJA BISTRICA ZA
PEDAGOŠKU GODINU 2025./2026.

